Wendekara Zanîngehê Muznurî Gulîstane Doku 5ê çeleyî ra nata vînbîyaye ya.  Tehqîqarê Gulîstane Doku de dîmenê neweyî vejîyayî werte. Serdozgerîya Komare ya Dêrsimî dîmenanê kameraya nêzdîyê keyeyê şikdar Zainal Abarakovî ser o cigêrayîş kerd. Rixmo ke şikdar Abarakov û babîyê ci Engîn Yucel heman keyeyî de manenê la kamera dîmenê Abarakovî girewtî lê kamera de dîmenê Yucelî çin ê.
Balkêş o ke 5ê çeleyî saete 08:00 ra heta şewe 00:00 kamera de dîmenêk çin o. Dîmenê ke Gulîstane 4ê çeleyî de cayê karî ra vejîyena û şina ver bi keyeyê Abarakovî, Abarakov zî keyeyê xo ra nişeno wesayîtê xo, îlaweyê dosya bîyî.
Dîmenanê kamera de yeno dîyene ke roja 6ê çeleyî Abarakov pê wesayîtê xo yeno otoparka taxa xo.
